

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ Ո Ւ Մ**

27 ապրիլի 2023 թվականի N - Ա

ՈՐՊԵՍ ՆՎԻՐԱՏՎՈՒԹՅՈՒՆ ԳՈՒՅՔ ԸՆԴՈՒՆԵԼՈՒ, ՀԱՅԱՍ-

ՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔԱՅԻՆ ԿԱՌԱՎԱՐՄԱՆ

ԵՎ ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅԱՆ ՋՐԱՅԻՆ

ԿՈՄԻՏԵԻՆ ԱՄՐԱՑՆԵԼՈՒ ԵՎ «ՎԵՈԼԻԱ ՋՈՒՐ» ՓԱԿ ԲԱԺՆԵ-

ՏԻՐԱԿԱՆ ԸՆԿԵՐՈՒԹՅԱՆԸ ՎԱՐՁԱԿԱԼՈՒԹՅԱՆ ՀԱՆՁՆԵԼՈՒ

Մ Ա Ս Ի Ն

----------------------------------------------------------------------------------------------------

Ղեկավարվելով Հայաստանի Հանրապետության քաղաքացիական օրենսգրքի 594-րդ հոդվածի և «Կառավարչական իրավահարաբերությունների կարգավոր­ման մասին» Հայաստանի Հանրապետության օրենքի 5-րդ հոդվածի 5-րդ, 6-րդ և 8-րդ մասերի, 9-րդ հոդվածի 5-րդ մասի պահանջներով` Հայաստանի Հանրա­պե­տության կառավարությունը ո ր ո շ ու մ է.

1. Որպես նվիրատվություն Հայաստանի Հանրապետությանը՝ ընդունել «Երևանի պետական համալսարանի շրջանավարտների միավորում» հասարա­կա­կան կազմակերպությանը սեփականության իրավունքով պատկանող՝ Երևան քաղաքի Քանաքեռ-Զեյթուն վարչական շրջանի Ավետիս Ահարոնյան փողոցի 1/8 շենք, 78 տարածք հասցեի պոմպակայանը՝ 20․5 քառ. մետր մակերեսով (անշարժ գույքի նկատմամբ իրավունքների պետական գրանցման վկայական՝   
N 06092021-01-0053) և պոմպակայանի սարքավորումները` ընդամենը   
10750781․5 դրամ հաշվեկշռային արժեքով՝ համաձայն հավելվածի:

2. Սույն որոշման 1-ին կետում նշված գույքերն ամրացնել Հայաստանի Հան­րա­պետության տարածքային կառավարման և ենթակառուցվածքների նախա­րա­րության ջրային կոմիտեին:

3. Հայաստանի Հանրապետության տարածքային կառավարման և ենթա­կա­ռուցվածքների նախարարության ջրային կոմիտեի նախագահին՝

1) սույն որոշումն ուժի մեջ մտնելուց հետո երկամսյա ժամկետում՝ «Երևանի պետական համալսարանի շրջանավարտների միավորում» հասարակական կազ­մա­կերպության նախագահի հետ համատեղ, ապահովել սույն որոշման 1-ին կետում նշված գույքերի՝ սահմանված կարգով Հայաստանի Հանրապետության անունից նվիրատվության պայմանագրի կնքումը և հանձնման-ընդունման աշխատանքների կատարումը՝ նվիրատվության պայմանագրի նոտարական վավերացման, պայմանագրից բխող գույքային իրավունքի պետական գրանցման և նշված գործողությունների իրականացման համար անհրաժեշտ ծախսերն իրականացնելով «Երևանի պետական համալսարանի շրջանավարտների միավո­րում» հասարակական կազմակերպության միջոցների հաշվին.

2) սույն որոշման 1-ին կետում նշված գույքերը Հայաստանի Հանրա­պե­տու­թյան տարածքային կառավարման և ենթակառուցվածքների նախարարության ջրային կոմիտեին ամրացնելուց հետո երկամսյա ժամկետում «Վեոլիա Ջուր» փակ բաժնետիրական ընկերության հետ կնքել համապատասխան համաձայնագիր՝ 2016 թվականի նոյեմբերի 21-ին Հայաստանի Հանրապետության էներգետիկ ենթակա­ռուց­վածքների և բնական պաշարների նախարարության ջրային տնտեսության պետական կոմիտեի ու «Վեոլիա Ջուր» փակ բաժնետիրական ընկերության միջև կնքված «Երևան Ջուր», «Հայջրմուղկոյուղի», «Լոռի-ջրմուղկոյուղի», «Շիրակ-ջրմուղկոյուղի» և «Նոր Ակունք» փակ բաժնետիրական ընկերությունների կողմից օգտագործվող ու պահպանվող ջրային համակարգերի և այլ գույքի վարձա­կալության պայմանագրի շրջանակներում «Վեոլիա Ջուր» փակ բաժնետիրական ընկերությանը վարձակալության հանձնելու նպատակով:

4. Առաջարկել «Վեոլիա Ջուր» փակ բաժնետիրական ընկերությանն ապահովել սույն որոշման 3-րդ կետի 2-րդ ենթակետում նշված համաձայնագրի նոտարական վավերացումը, դրանից բխող գույքային իրավունքների պետական գրանցման և նշված գործողությունների իրականացման համար անհրաժեշտ ծախսերի կատարումը:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏ Ն. ՓԱՇԻՆՅԱՆ

Երևան

Հավելված

ՀՀ կառավարության 2023 թվականի ապրիլի 27-ի N - Ա որոշման

Ց Ա Ն Կ

ԵՐԵՎԱՆ ՔԱՂԱՔԻ ՔԱՆԱՔԵՌ-ԶԵՅԹՈՒՆ ՎԱՐՉԱԿԱՆ ՇՐՋԱՆԻ ԱՎԵՏԻՍ ԱՀԱՐՈՆՅԱՆ ՓՈՂՈՑԻ 1/8 ՇԵՆՔ, 78 ՏԱՐԱԾՔ ՀԱՍՑԵԻ ՊՈՄՊԱԿԱՅԱՆԻ ԵՎ ՊՈՄՊԱԿԱՅԱՆԻ ՍԱՐՔԱՎՈՐՈՒՄՆԵՐԻ

|  |  |  |  |  |  |
| --- | --- | --- | --- | --- | --- |
| NN  ը/կ | Անվանումը | Չափի միավորը | Քանակը | Միավորի արժեքը (դրամ) | Հաշվեկշռային արժեքը  (դրամ) |
| 1. | Խողովակ F125 | մ | 2․5 | 7100 | 17750 |
| 2. | Խողովակ F108 | մ | 102 | 6233 | 635766 |
| 3. | Խողովակ F76 | մ | 2 | 4787 | 9574 |
| 4. | Խողովակ F57 | մ | 3 | 4173 | 12519 |
| 5. | Անկյուն F108 | հատ | 25 | 3469 | 86725 |
| 6. | Անկյուն F125 | հատ | 2 | 5018 | 10036 |
| 7. | Անկյուն F76 | հատ | 1 | 1330 | 1330 |
| 8. | Զտիչ F100 | հատ | 1 | 44806 | 44806 |
| 9. | Զտիչ F65 | հատ | 8 | 39047 | 312376 |
| 10. | Փական Butterfly F100 | հատ | 7 | 28444 | 199108 |
| 11. | Փական Butterfly F65 | հատ | 1 | 19310 | 19310 |
| 12. | Հետադարձ փական F65 | մետր | 4 | 20350 | 81400 |
| 13. | Ճկուն միացում կցաշուրթերով F65 | հատ | 8 | 25554 | 204432 |
| 14. | Մետաղական կցաշուրթ F100 | հատ | 14 | 8499 | 118986 |
| 15. | Մետաղական կցաշուրթ F65 | հատ | 18 | 6359 | 114462 |
| 16. | Անցում 108-76 | հատ | 8 | 3238 | 25904 |
| 17. | Խողովակ d40 | մ | 15 | 3781 | 56715 |
| 18. | Խողովակի կցամասեր d40 | հատ | 10 | 652 | 6520 |
| 19. | Մեկուսիչ հանքաբամբակով 0,5 մմ | հատ | 2 | 11563 | 23126 |
| 20. | Ճնշման չափիչ | գծմ | 3 | 5203 | 15609 |
| 21. | Փական 1/2 | հատ | 7 | 2891 | 20237 |
| 22. | Մետաղական կցամաս 1/2 | հատ | 5 | 347 | 1735 |
| 23. | Ջրասույզ պոմպ | հատ | 1 | 84864 | 84864 |
| 24. | Հրշեջ հիդրանտ | հատ | 1 | 159120 | 159120 |
| 25. | Պոմպ ջրի կենտրոնախույս, ոչ խորքային բազմաստիճան Wilo SIBOOST SMART2 HELIX VE 1006 | մ | 1 | 3633818 | 3633818 |
| 26. | Պոմպ ջրի կենտրոնախույս, ոչ խորքային բազմաստիճան Wilo SIBoost smart 3HELIX VE 611-WMS | մ | 1 | 4611403 | 4611403 |
| 27. | Թիվ 78 տարածք | քառ. մ | 20․5 | 11861 | 243151․5 |
|  | Ընդամենը |  |  |  | 10750781․5 |

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏԻ ԱՇԽԱՏԱԿԱԶՄԻ

ՂԵԿԱՎԱՐԻ ՏԵՂԱԿԱԼ Բ. ԲԱԴԱԼՅԱՆ